Oficiālais Vēstnesis L 339 , 29/12/1994 Lpp. 0058 - 0059

Speciālizdevums somu valodā: Nodaļa 2 Sējums 16 Lpp. 0075

Speciālizdevums zviedru valodā: Nodaļa 2 Sējums 16 Lpp. 0075



Komisijas Regula (EK) Nr. 3272/94 (1994. gada 27. decembris) par atsevišķu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Regulu (EEK) Nr. 2658/87 [1] par tarifu un statistikas nomenklatūru un kopējo muitas tarifu, kurā jaunākie grozījumi izdarīti ar Regulu (EK) Nr. 3176/94 [2], it īpaši tās 9. pantu, tā kā, lai nodrošinātu minētās regulas pielikumā pievienotās kombinētās nomenklatūras vienotu piemērošanu, jāpieņem pasākumi attiecībā uz šās regulas pielikumā minēto preču klasifikāciju; tā kā Regulā (EEK) Nr. 2658/87 izklāstīti vispārīgie kombinētās nomenklatūras interpretācijas noteikumi, kas attiecas arī uz jebkuru citu nomenklatūru, kura pilnīgi vai daļēji balstīta uz to vai pievieno tai papildu apakšnodaļas, un izveidota ar īpašiem Kopienas noteikumiem nolūkā piemērot tarifu vai citus pasākumus, kas saistīti ar preču tirdzniecību; tā kā šai regulai pievienotās tabulas 1. ailē aprakstītās preces saskaņā ar minētajiem vispārīgajiem noteikumiem jāklasificē ar atbilstošajiem KN kodiem, kas norādīti 2. ailē, balstoties uz pamatojumu, kas dots 3. ailē; tā kā pieņemts, ka uz saistošu informāciju par tarifiem, kuru attiecībā uz preču klasifikāciju kombinētajā nomenklatūrā izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, ievērojot Padomes 1992. gada 12. oktobra Regulas (EEK) Nr. 2913/92 par Kopienas Muitas kodeksa izveidi [3] 12. panta 6. punktu; tā kā šajā regulā paredzētie pasākumi atbilst Muitas kodeksa komitejas Tarifu un statistikas nomenklatūras nodaļas atzinumam, IR PIEŅĒMUSI ŠO REGULU. 1. pants Pievienotās tabulas 1. ailē aprakstītās preces klasificējamas kombinētajā nomenklatūrā ar atbilstošajiem KN kodiem, kas norādīti minētās tabulas 2. ailē. 2. pants Uz saistošu informāciju par tarifiem, ko izdevuši dalībvalstu muitas dienesti, bet kas neatbilst šajā regulā noteiktajām tiesībām, tās turētājs var turpināt atsaukties trīs mēnešus, pamatojoties uz Regulas (EEK) Nr. 2913/92 12. panta 6. punktu. 3. pants Šī regula stājas spēkā 21. dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 27. decembrī Komisijas vārdā — Komisijas locekle Christiane Scrivener [1] OV L 256, 7.9.1987., 1. lpp. [2] OV L 335, 23.12.1994., 56. lpp. [3] OV L 302, 19.10.1992., 1. lpp. -------------------------------------------------- PIELIKUMS Preču apraksts | Klasifikācija pēc KN koda | Pamatojums | (1) | (2) | (3) | 1.Ar silīcija kaučuku pārklāta tērauda lodīte, kurai ir šādi raksturlielumi:cietība, kas noteikta ar Šora metodi (A veids) — 70 ± 5,paaugstināta preses sadalošā līnija, kas nepārsniedz 0,05 mm,diametrs nepārsniedz 22 mm, unkopējais svars 31 g (± 1 g),paredzēta manipulatora izgatavošanai (tā sauktajai "datora pelei") | 84733090 | Klasifikāciju nosaka 1. un 6. vispārīgais kombinētās nomenklatūras interpretācijas noteikums, XVI nodaļas 2. b) piezīme un KN kodu 8473, 847330 un 84733090 apraksts | 2.Magnētiskā diskete, kurā (viļņu formā) izgatavošanas laikā ierakstīts analogais signāls vienīgi ar mērķi pārbaudīt diska magnētiskā pārklājuma kvalitāti | 85232090 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8523, 852320 un 85232090 apraksts. Tā kā attiecīgais analogais signāls vairs nevar kalpot nekādam mērķim pēc izstrādājuma izgatavošanas, tas nav uzskatāms par ierakstu pozīcijas 8524 nozīmē | 3.Izmantošanai kabeļtelevīzijas sistēmās paredzēta sadales kārba, kas sastāv no metāla kārbas (aptuveni 10 × 10 × 7 cm), kas aprīkota ar kabeļu ievadierīcēm un spailēm. Kastē ir ierīkota elektriskā shēma ar vairākiem elektriskajiem elementiem (tādiem kā spolēm, transformatoriem, rezistoriem un kondensatoriem) un savienojumiem | 85438080 | Klasifikāciju nosaka 1. un 6. vispārīgais kombinētās nomenklatūras interpretācijas noteikums un KN kodu 8543, 854380 un 85438080 apraksts. Sadales kārbas mērķis ir samazināt signāla spriegumu, kas caur kabeli nonāk televizorā, un ar filtra palīdzību aizkavēt pastiprinātāju barošanas spriegumu, lai tas nenokļūtu televizorā. Pēc dizaina un darbības funkcijas sadales kārba nav aparāts, kas nodrošina pieslēgumus elektriskajās ķēdēm vai saslēgumus elektriskajās ķēdēs pozīcijas 8536 nozīmē. Lai gan to izmanto televīzijas sistēmās, tā ir ierīce, kurai ir atsevišķa funkcija | --------------------------------------------------